b"\n_START_ARTICLE_\nLi (etnia)\n_START_SECTION_\nIdioma\n_START_PARAGRAPH_\nEls li tenen el seu propi idioma, l'idioma li, pertanyent a la fam\xc3\xadlia de les lleng\xc3\xbces tai-kadai. Abans de 1957 no existia cap sistema d'escriptura per a la llengua li i es va adoptar l'alfabet llat\xc3\xad. No obstant aix\xc3\xb2, la majoria dels li utilitza amb regularitat l'idioma mandar\xc3\xadn.\n_START_SECTION_\nHist\xc3\xb2ria\n_START_PARAGRAPH_\nAbans de la dinastia Qin, els avantpassats dels li es van traslladar fins a Hainan procedents de les regions en les quals es troben les actuals prov\xc3\xadncies de Guangdong i Guangxi. Algunes restes arqueol\xc3\xb2giques situen la seva arribada a l'illa fa aproximadament 3.000 anys._NEWLINE_Durant la dinastia Sui se'ls coneixia com a liliao. No va ser fins a la dinastia Song que se'ls va comen\xc3\xa7ar a denominar com li. A l'illa de Hainan es va establir un sistema feudal que oprimia als li. Aquests van mostrar el seu descontentament, protagonitzant diverses revoltes. _NEWLINE_Durant les dinasties Ming i Qing, els li van protagonitzar un total de 14 rebel\xc2\xb7lions. Despr\xc3\xa9s de la Guerra de l'Opi, l'illa va quedar enva\xc3\xafda per tropes estrangeres que van ignorar les demandes dels li._NEWLINE_Al juliol de 1952 el govern xin\xc3\xa8s va establir la prefactura aut\xc3\xb2noma Li-Miao de Hainan. L'establiment de la prefactura va portar amb si una s\xc3\xa8rie d'ajudes governamentals per fomentar el desenvolupament econ\xc3\xb2mic de la zona. Es va realitzar aix\xc3\xad mateix una reforma territorial i es van iniciar nombrosos projectes per potenciar l'agricultura local.\n_START_SECTION_\nCultura\n_START_PARAGRAPH_\nEncara que en l'actualitat nom\xc3\xa9s s'utilitza en festivals i cerim\xc3\xb2nies, la vestimenta t\xc3\xadpica dels li t\xc3\xa9 un estil \xc3\xbanic. Els homes vesteixen amb jaquetes sense coll cordades per davant, mentre que les dones bruses i faldilles que arriben a l'altura del genoll. Algunes dones utilitzen tatuatges per maquillar els seus rostres. Solen possarse el cabell per darrere del clatell i subjectar'l-ho amb agulles decoratives._NEWLINE_Quan un membre de l'\xc3\xa8tnia mor, s'anuncia la seva defunci\xc3\xb3 mitjan\xc3\xa7ant trets de pistola. El cos es diposita en un ta\xc3\xbct fet d'un \xc3\xbanic tronc i s'enterra al cad\xc3\xa0ver en el cementiri local._NEWLINE_Segueixen utilitzant un antic calendari que es basa en cicles de 12 dies. Cadascun dels dies rep el nom d'un animal._NEWLINE_Els li van desenvolupar un dels sistemes de teixit m\xc3\xa9s antics de tota\xc2\xa0 la Xina i estan especialitzats en el teixit de la seda. Els seus brocats tenen una antiga reputaci\xc3\xb3, ja que s\xc3\xb3n treballs molt elaborats i d'una bellesa exquisida. S\xc3\xb3n famosos tamb\xc3\xa9 pel seu coneixement en la utilitzaci\xc3\xb3 de les herbes medicinals.\n_START_SECTION_\nReligi\xc3\xb3\n_START_PARAGRAPH_\nLa majoria dels li creuen en d\xc3\xa9us locals. El culte als avantpassats est\xc3\xa0 fortament arrelat en la comunitat; creuen que els esperits dels seus predecessors els protegeixen de tots els mals. Tamb\xc3\xa9 rendeixen culte als d\xc3\xa9us i esperits de la terra. Abans de l'alliberament de l'illa, molts li creien tamb\xc3\xa9 en la bruixeria; aquesta creen\xc3\xa7a va quedar prohibida a partir de 1950."